CELEX: 32013R1228
Language: lt
Date: 2013-11-28 00:00:00
Title: 2013 m. lapkričio 28 d. Komisijos įgyvendinimo reglamentas (ES) Nr. 1228/2013 dėl tam tikrų prekių klasifikavimo Kombinuotojoje nomenklatūroje

3.12.2013   
            
            
               LT
            
            
               Europos Sąjungos oficialusis leidinys
            
            
               L 322/6
            
         KOMISIJOS ĮGYVENDINIMO REGLAMENTAS (ES) Nr. 1228/2013
   2013 m. lapkričio 28 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia privalomąja tarifine informacija jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               Muitinės kodekso komitetas per pirmininko nustatytą laikotarpį nuomonės nepateikė,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, kaip nustatyta Reglamento (EEB) Nr. 2913/92 12 straipsnio 6 dalyje, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 28 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Dirbinys – iš kieto kartono pagaminta stačiakampė dėžutė, kurios išorinis paviršius padengtas lakštinio plastiko sluoksniu, ne storesniu kaip pusė bendro storio.
                  Dėžutė sukonstruota kaip skrynelė su vienu stalčiumi, kurį iš dėžutės vidaus galima ištraukti ir kuris pritaikytas, atidarius dėžutę, parodyti butelį.
                  Stalčius pagamintas taip, kad į jį būtų galima įdėti konkrečių matmenų vyno butelį. Stalčiaus viduje ant vienos sienelės pritvirtinta skritulio formos detalė, o ant priešingos sienelės – žiedo formos konstrukcija. Ši konstrukcija skirta viršutinei butelio daliai prilaikyti, o skritulio formos detalė įstatoma į butelio dugno įdubą.
                  Be to, stalčiaus viduje ant šoninės sienelės pritvirtintas kartoninis vokelis informaciniam lapeliui įdėti. (1)
                  
               
               
                  4202 92 19
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 48 skirsnio 2 pastabos h punktu ir KN kodus 4202, 4202 92 ir 4202 92 19 atitinkančiais prekių aprašymais.
                  Dirbinys neklasifikuotinas kaip kartoninė dėžutė ir nepriskirtinas 4819 pozicijai, nes jis nėra tik paprasta šiai pozicijai priskiriama kartoninė dėžutė, bet dėl savo konstrukcijos, tvirtumo, lakštinio plastiko sluoksnio ir vidaus struktūros, pritaikytos konkrečių matmenų buteliui, yra atpažįstamas kaip butelio dėklas iš kartono ir lakštinių plastikų, atitinkantis antrą 4202 pozicijos prekių aprašymo dalį.
                  Todėl dirbinys klasifikuotinas kaip butelio dėklas priskiriant KN kodą 4202 92 19.
               
            
         
      
         (1)  Nuotrauka pateikiama tik dėl informacijos.